text: कार्तिक मास के शुक्ल पक्ष की द्वितीय तिथि को Bhaiya Dooj / भैया दूज (भ्रातृ-दूज) का पर्व मनाया जाता है। इस पर्व को “यम-द्वितीया” तथा “यमुना स्नान” के नाम से भी जाना जाता है। भैया-दूज में बहन अपने भाई को रोली और अक्षत से तिलक लगाकर उसके उन्नत भविष्य की कामना करती है। इस अवसर पर भाई अपनी बहन को कुछ उपहार भी देता है। भाई दूज दीपावली के एक दिन बाद आने वाला ऐसा त्यौहार है, जो भाई के प्रति बहन के सहज प्रेम प्रगट करता है। बहन अपने भाई के सुख-शांति और दीर्घायु के लिए कामना करती हैं।